ROMÂNIA

JUDEȚUL HUNEDOARA

MUNICIPIUL DEVA

Biroul programe dezvolate

 **RAPORT**

la proiectul de hotărâre privind instituirea taxei de reabilitare termică ca mecanism de recuperare a sumelor avansate de Consiliul local al municipiului Deva pentru implementarea proiectelor de creștere a eficienței energetice a clădirilor rezidențiale din municipiul Deva, prin Programul Operațional Regional 2021-2027 și Programul Național de Redresare și Reziliență, aprobarea modelului Contractelor cu Asociațiile de proprietari pentru depunerea și derularea proiectelor

Biroul programe dezvoltare din cadrul Direcției Deva 2020, din aparatul de specialitate al Primarului municipiului Deva, analizând Referatul de aprobare prezentat de Primarul municipiului Deva, domnul Nicolae Florin Oancea, prin care se propune instituirea taxei de reabilitare termică ca mecanism de recuperare a sumelor avansate de Consiliul local al municipiului Deva pentru implementarea proiectelor de creștere a eficienței energetice a clădirilor rezidențiale din municipiul Deva, prin Programul Operațional Regional 2021-2027 și Programul Național de Redresare și Reziliență, aprobarea modelului Contractelor cu Asociațiile de proprietari pentru depunerea și derularea proiectelor, supunem atenției Consiliului local următoarele:

Prin Programul Operațional Regional 2021 – 2027 și Programul Național de Redresare și Reziliență se acordă finanțare pentru realizarea de investiții pentru creșterea eficienței energetice a cladirilor rezidentiale, respectiv îmbunătățirea izolației termice a anvelopei clădirii - pereți exteriori, ferestre, tâmplărie, planșeu superior, planșeu peste subsol, șarpantelor și învelitoarelor si alte activitati conexe, conform ghidului solicitantului, care sunt justificate prin experrtiza tehnică și auditul energetic.

Municipiul Deva continuă demersurile depunerii de proiecte prin cele două programe mai sus menționate, respectiv Programul Operațional Regional 2021 – 2027 și Programul Național de Redresare și Reziliență, în vederea creșterii eficienței energetice a clădirilor rezidențiale din municipiul Deva și reducerea emisiilor de CO2, activitati ce s-au subscris eforturilor Uniunii Europene de punere în practică a politicilor privind energia durabilă.

Sectorul clădirilor este un mare consumator de energie și contribuie major la emisiile de gaze cu efect de seră. Din totalul clădirilor la nivel național, clădirile rezidențiale reprezintă o majoritate semnificativă. Fondul de clădiri din România a fost construit la standarde scăzute în timpul regimului comunist, iar renovarea acestuia a fost neglijată. Performanța energetică a clădirilor este foarte scăzută, astfel încât există un potențial mare de economisire a utilizării energiei. Dincolo de economiile de energie, rezultatele acţiunilor de crestere a eficientei energetice sunt multiple: crearea de locuri de muncă calificate şi stabile care nu depind de delocalizare; un mediu înconjurător şi o calitate a vieţii mai sănătoase; competitivitate economică crescută şi independenţă energetică mai mare.

În perioada 2007-2015 a fost implementat un număr de 9 proiecte prin care a fost crescută eficiența energetică a 9 blocuri de locuinte, in conditiile realizării unei economii pentru incalzire de minim 40%.

În perioada 2015-2022 sunt în curs de implementare un număr de 12 blocuri în vederea realizării unei economii pentru încălzire de minim 40%.

În baza prevederilor art.2 lit.”b” din Ordonanta de urgenta nr.18/2009 privind creșterea performanței energetice a blocurilor de locuințe, cu modificările și completările ulterioare, autoritățile administrației publice locale pot derula programe privind creșterea eficienței energetice a clădirilor rezidențiale/blocurilor de locuinte, programe fundamentate pe baza contractelor de mandat încheiate cu asociațiile de proprietari.

Pentru finanțarea intervențiilor privind creșterea eficienței energetice a clădirilor rezidențiale/blocurilor de locuințe se va apela la fondurile europene, respectiv se va solicita finanțare prin cele două programe de finanțare, în conformitate cu prevederile Ghidului solicitantului specific operațiunii.

Autorităţile administraţiei publice locale pot asigura la cererea de finantare, în baza hotărârii Consiliului local şi în limita fondurilor aprobate anual cu această destinaţie, finanţarea cheltuielilor aferente executării lucrărilor de intervenţie corespunzătoare cotei de contribuţie ce revine asociaţiei de proprietari cu recuperarea ulterioară a sumelor avansate.

Recuperarea sumelor avansate de către autorităţile administraţiei publice locale pentru asigurarea cotei de contribuţie proprie asociaţiilor de proprietari, se realizează prin taxa de reabilitare termică, stabilită conform prevederilor art.14 din Ordonanța de urgență nr.18/2009, privind creșterea performanței energetice a blocurilor de locuințe, cu modificările și completările ulterioare.

Raportat la cele mai sus prezentate în conformitate cu prevederile art.2 lit.”b”, art.l4 din Ordonanța de urgență nr.18/2009, privind creșterea performanței energetice a blocurilor de locuințe, cu modificările și completările ulterioare**,** ale art.486 alin.6 din Legea nr.227/2015, privind Codul fiscal, cu modificările şi completările ulterioare, ale Legii 207/2015, privind Codul de procedura fiscala, cu modificările şi completările ulterioare,

 În temeiul art.129 alin.2 lit.”b”, alin.4 lit.”c”, alin.14 şi al art.139 alin.3 lit.”c” din Ordonanţa de urgență a Guvernului nr.57/2019 privind Codul administrativ, cu modificările şi completările ulterioare,

Supunem atenției plenului Consiliului local proiectul de hotărâre privind instituirea taxei de reabilitare termică ca mecanism de recuperare a sumelor avansate de Consiliul local al municipiului Deva pentru implementarea proiectelor de creștere a eficienței energetice a clădirilor rezidențiale din municipiul Deva, prin Programul Operațional Regional 2021-2027 și Programul Național de Redresare și Reziliență, aprobarea modelului Contractelor cu Asociațiile de proprietari pentru depunerea și derularea proiectelor.

Direcţia Juridica si Administraţie Publică Locală Direcţia Economică

 Director executiv Director executiv

 Oana Mura Claudia Stoica

 Direcția Deva 2020

 Director executiv,

 Mircea Davidescu

 Birou Programe Dezvoltare Întocmit,

 Sef birou consilier,

 Claudia Pătru Mariana Miha